Lav et referat af nedenstående tekst:

Tekst:
- Det føles som om, vi står i kviksand. Vi kan ikke komme ud af det. Vi skal være medlem af NT, men vi har ingen indflydelse. Sådan lyder det fra byrådsmedlem i Frederikshavn Kommune, Peter Laigaard (K), til Kanal Frederikshavn . - Når vi beklager os, siger NT altid, at dem, som bestiller musikken, også betaler. Det nytter ikke noget, når vi udelukkende kan vælge mellem Coldplay og Elton John. Lige nu har vi kun råd til Kandis. Region Midtjylland redder lokale busruter næste år ved at droppe biobrændsel. NT derimod ønsker - trods energikrise - at fremme den grønne omstilling. Det er helt galt. Vedtager vi de nedskæringer, som vi er tvunget til, kan vi endda se frem til en "rockerbøde" på en million kroner. Kan spare 5,4 millioner Frederikshavn Kommune skal spare 8,2 millioner kroner på kollektiv trafik, og administrationen i kommunen har foreslået at spare bybusserne væk. Dermed er 5,4 millioner kroner sparet. Derudover kan der spares 2,3 millioner kroner ved at nedlægge rute 77, som kører Frederikshavn, Bangsbostrand, Gærum, Østervrå, Jerslev og til Brønderslev. Ved at reducere udgifterne med 8,2 millioner kroner, lander Frederikshavn Kommunes samlede regning til NT på 40,8 millioner kroner i 2023. Af dem er 28,3 millioner kroner kørsel, som kommunen skal tilbyde. De resterende 12,5 millioner kroner anvendes på kørsel, som ikke er lovgivningsbestemt. 12,2 af de 28,3 millioner kroner bruges på kørsel med specialskolebørn.

Referat:
Der skal spares 8,2 millioner kroner på den kollektive trafik i Frederikshavn Kommune.